J e g y z ő k ö n y v

**Készült**: 2018. szeptember 21. napján 19.00 órakor a ZÉTA Kulturális Egyesülete közgyűlésén

**Helye**: 3292 Adács, Művelődési Ház

**Jelen vannak**: A mellékelt jelenléti ív szerint 00 fő.

**Szekeres János Imréné**: Köszönti a jelenlévőket. Megállapítja, hogy a közgyűlés szabályosan került összehívásra és az határozatképes, így az eredeti napirendi pontról érvényes határozatot hozhat.

A közgyűlést a meghívóban közzétett napirendi pont alapján vezeti le, de ennek szabályos lefolytatásához jegyzőkönyvet is kell felvenni, amelynek vezetésére felkéri Pesti Györgynét, hitelesítőinek pedig Halász Lászlót és Török Lászlót.

Ezt követően a jelenlévők a jegyzőkönyv felvételéhez a fenti személyeket a egyhangú szavazással elfogadták.

**Szekeres János Imréné**: Ismerteti a Heves Megyei Főügyészség felhívását, amely az egyesület alapszabályának módosítását javasolta. Ismerteti a felhívás szerinti határozati javaslatot, mely így szol:

HATÁROZATI javaslat:

Az alapszabály IX. A/a. 5) pontja kiegészül az alábbi rendelkezéssel:

(A közgyűlés határozatait egyszerű szótöbbséggel hozza)

„*kivéve ahol a Ptk. minősített többséget ír elő”.*

Az alapszabály IX. A/b. pontja kiegészül az alábbi új pontokkal:

*„19) Az elnökség köteles a közgyűlést összehívni a szükséges intézkedések megtétele céljából, ha*

*a) az egyesület vagyona az esedékes tartozásokat nem fedezi;*

*b) az egyesület előreláthatólag nem lesz képes a tartozásokat esedékességkor teljesíteni; vagy*

*c) az egyesület céljainak elérése veszélybe került.*

*20) Az így összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.”*

Kéri, hogy a jelenlévők tegyenek észrevételt, kérdezzenek, illetve javaslataikat terjesszék elő.

Észrevétel nem volt, ezért a jelenlévők egyhangú szavazással az alábbi határozatot hozták:

**1/2018. (09.21.) számú határozat**

A közgyűlés az alapszabály módosítására tett határozati javaslatot elfogadja és az alapszabályát eszerint módosítja.

A közgyűlés felkéri a egyesület elnökét, hogy az alapszabályt a most elfogadott módosítással foglalja egységes szerkezetbe, majd azt nyújtsa be az illetékes törvényszékhez.

**Szekeres János Imréné** megköszöni a résztvevők közreműködését és a közgyűlést berekeszti.

A jegyzőkönyv hiteléül:

#  Szekeres János Imréné Pesti Györgyné

 elnök, levezető jegyzőkönyvvezető

# Halász László Török László

hitelesítők